62022TJ0641_INF
Rozsudok Všeobecného súdu (ôsma rozšírená komora) zo 6. novembra 2024 –Portigon/SRB (Príspevky ex ante 2017)
(vec T‑641/22)
„Hospodárska a menová Únia – Banková únia – Jednotný mechanizmus riešenia krízových situácií úverových inštitúcií a určitých investičných spoločností (SRM) – Jednotný fond na riešenie krízových situácií (SRF) – Rozhodnutie SRB o výpočte príspevkov ex ante na príspevkové obdobie 2017 – Povinnosť odôvodnenia“
1.
Akty inštitúcií – Odôvodnenie – Povinnosť – Rozsah – Poskytnutie vysvetlení zo strany autora, týkajúcich sa dôvodov aktu, počas konania pred súdom Únie – Podmienky – Neexistencia rozporov a povinnosť koherencie vysvetlení s uvedenými dôvodmi
(Článok 296 druhý odsek ZFEÚ)
(pozri body 44, 45)
2.
Akty inštitúcií – Odôvodnenie – Povinnosť – Rozsah – Rozhodnutie Jednotnej rady pre riešenie krízových situácií (SRB) o určení príspevkov ex ante do Jednotného fondu na riešenie krízových situácií (SRF) – Povinnosť SRB oznámiť príslušným inštitúciám metódu výpočtu týchto príspevkov a metódu určenia výšky ročnej cieľovej úrovne
(Článok 296 druhý odsek ZFEÚ; nariadenie Európskeho parlamentu a Rady č. 806/2014; nariadenie Rady 2015/81, článok 4; nariadenie Komisie 2015/63, články 4 až 7 a článok 9, ako aj príloha I; smernica Európskeho parlamentu a Rady 2014/59)
(pozri body 47, 48)
Výrok
1.
Rozhodnutie SRB/ES/2022/41 Jednotnej rady pre riešenie krízových situácií (SRB) z 25. júla 2022 o výpočte príspevkov ex ante na rok 2017 do Jednotného fondu na riešenie krízových situácií Hypo Vorarlberg Bank AG a Portigon AG sa zrušuje v rozsahu, v akom sa týka Portigon AG.
2.
Účinky rozhodnutia SRB/ES/2022/41 zostávajú zachované, v rozsahu, v akom sa rozhodnutie týka Portigon AG, až do doby, kým v primeranej lehote nepresahujúcej šesť mesiacov od dňa vyhlásenia tohto rozsudku nadobudne platnosť nové rozhodnutie SRB stanovujúce príspevky ex ante tejto inštitúcie do Jednotného fondu na riešenie krízových situácií na príspevkové obdobie roku 2017.
3.
SRB znáša vlastné trovy konania a je povinná nahradiť trovy konania spoločnosti Portigon.
4.
Európsky parlament a Jednotná rada pre riešenie krízových situácií znášajú vlastné trovy konania.